19/01/2010 | Administración LocalMunicipal
Ames
Convocatoria de subvencións para axuda ao transporte estudiantes, curso 2009-2010

Bases da convocatoria de subvencións para axuda ao transporte estudiantes, curso 2009/2010.1.-Obxecto. O Concello de Ames ven convocando nos últimos anos unha liña de axudas ao transporte, destinada a aqueles veciños/as que cursaran, fóra do termo municipal e en centros de ensinanza sostidos con fondos públicos, algún dos seguintes estudios: · FP de grado medio. · FP de grado superior. · Estudos universitarios ou de réxime especial. · Outros estudios non impartidos en centros oficiais do termo municipal En consecuencia, quedan fora da liña de axudas os estudios de Educación Infantil, Primaria, Secundaria Obrigatoria e Bachalerato Loxse (nas modalidades de Ciencias e Humanidades), por existir na actualidade Centros Públicos dentro do Termo Municipal de Ames que imparten os devanditos cursos. O 3 de outubro do 2006 tivo lugar a posta en funcionamento do Plan Comarcal de Transporte, que afectou á maior parte das potencias beneficiarios destas axudas. As convocatorias de axuda ao transporte precisan por tanto unha nova configuración que permita a súa adaptación ás novas circunstancias. A reducción no número de destinatarios fai que non sexa posible manter o sistema de bonos que viña sendo utilizado nos últimos cursos, sendo este substituído por outro de pago directo. A finalidade desta convocatoria é por tanto dar continuidade as axudas ao transporte escolar, de acordo ca nova realidade exposta.2.- Finalidade. A finalidade desta convocatoria é sufragar parcialmente o custe de traslado dos estudiantes que cursen algún dos estudios sinalados na anterior base.3.- Orzamento. O Concello de Ames dispón das seguintes contías orzamentarias para destinar a esta convocatoria: Partida.- 422.480.15.6.000 €. Importe das achegas. a conceder: As achegas a conceder ascenderán a un importe único de 150 € por beneficiario/a e curso escolar.4.- Destinatarios. Poderán optar a estas subvención as persoas censadas no Concello de Ames que cursen fóra do termo municipal de Ames algún dos estudios indicados na base primeira durante o curso 2009/2010. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As/os solicitantes non poderán ter pendente de xustificación ningunha axuda anterior do Concello, a non ser que lles fora concedida unha prórroga. Será requisito esencial que os destinatarios/as residan en núcleos do Concello de Ames onde o servizo de transporte público non estea subvencionado por ningunha Administración Pública.5.- Lugar e prazo de presentación de solicitudes.5.1.- Lugar de presentación. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.5.2.- Prazo de presentación. Solicitude de axuda ao transporte para o curso escolar 09/10.20 días desde a data de publicación da presente convocatoria no Boletín Oficial da Provincia.5.3.- Documentación integrante das solicitudes. As solicitudes deberán achegar a seguinte documentación, de acordo cos modelos que figuran como anexos ás presentes bases: Anexo I. MODELO DE SOLICITUDE DE SUBVENCIÓN. Anexo II. DESIGNACIÓN DA CONTA BANCARIA NA QUE SE EFECTUARÁ O INGRESO DA SUBVENCIÓN. Deberá xuntarse copia compulsada do resgardo de matrícula no centro. Admitirase tamén certificado de estar matriculado/a no actual curso académico, expedido polo centro correspondente.6.-Resolución da convocatoria. A concesión das subvencións realizarase, mediante un réxime de concorrencia competitiva, e será aprobada por acordo da Xunta de Goberno Local, despois da proposta motivada da comisión avaliadora correspondente. Esta comisión avaliadora estará composta polos seguintes membros: • Presidente: Alcalde do Concello de Ames. • Vocais: A Secretaria, a Interventora, o Tesoureiro. Na comisión actuará como secretario/a, sen voto, un/unha funcionario/a do servizo de contratación.6.1.–Valoración das solicitudes. As solicitudes valoraranse pola comisión indicada na anterior base.6.2.–Notificación e publicidade da resolución. A resolución de concesión deberase notificar expresamente a tódolos solicitantes de forma fidedigna no prazo máximo de dous meses desde o remate do prazo de presentación de solicitudes. Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicitar a relación de beneficiarios/as, nos termos indicados en dita norma.7.- Xustificación e pagamento. De acordo ca súa natureza, a xustificación desta achega quedará acreditada polo feito de estar o beneficiario/a matriculado/a nos estudios que en cada caso correspondan. O Concello resérvase a posibilidade de requirir aos beneficiarios/as certificación expedida polo secretario/a do centro educativo, acreditativa de que o alumno/a estivera matriculado/a no mesmo ao longo de todo o curso académico.8.- Reintegro das subvencións. As subvencións serán reintegradas nos supostos previstos no artigo 37 da Lei 38/2003 de 17 de novembro.9.- Outras subvencións ou axudas. As achegas concedidas ao abeiro desta convocatoria son compatibles con outras que puideran obter os/as beneficiarios/as doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado.10.- Disposicións adicionais. As persoas beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se se cumpren todas as condicións esixidas para a concesión da subvención ou axuda. ANEXO I. MODELO DE SOLICITUDE DE SUBVENCIÓN PARA AXUDA AO TRANSPORTE ESCOLAR. CURSOS 09/2010. Datos do representante legal (só en caso de que o beneficiario/a sexa menor de idade). Nome__________________________________________________________________________________________________ DNI: _________________________ Enderezo:_________________________________________________________________ __________________________________ Localidade: _______________________________ Tfno. ______________________ Correo electrónico_______________________________ Actuando en calidade de (pai, nai ou titor legal)______________________________________________________________ Centro no que cursa estudios o/a beneficiario/a da axuda.____________________________________________________ Estudios nos que está matriculado/a (curso e titulación, no seu caso)._________________________________________ Datos do alumno/a: Nome________________________________________________________________Data de necemento_________________ DNI: _________________________ Enderezo:_________________________________________________________________ __________________________________Localidade:________________________________Tfno. ______________________ Correo electrónico_______________________________ Deberá xuntarse copia compulsada do resgardo de matrícula no centro. Admitirase tamén certificado de estar matriculado/a no actual curso académico, expedido polo centro correspondente. DECLARO: · Que coñezo e acepto as bases da convocatoria e que non estou incurso/a en causa de incompatibilidade ou incapacidade algunha para percibir subvencións da administración pública. · Que me someto ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que me fose concedida, se corresponden cos fins para os que se solicita. · Que estou ao corrente nas miñas obrigas tributarias e ca seguridade social. Ames, _____ de __________de 2010. Asdo./ O representante legal (se o beneficiario/a é menor de idade) ou o/a beneficiario/a. ANEXO II DESIGNACIÓN DA CONTA BANCARIA I. Datos do solicitante II. Datos bancarios Ames, 12 de xaneiro de 2010. O alcalde,- Asdo: Carlos A. Fernández Castro.-